คือหนูอายุ15ละประจำเดือนมาล่าสุดเมื่อตอนประมาณเดืินมกราคมแต่จำไม่ค่อยได้ว่าวันไหนอะค่ะละพอผ่านมาจากเดือนนั้นประจำเดือนหนูก็ไม่มาอีกเลยค่ะประมาณจะ4-5เดือนได้อะค่ะแล้วเมื่อก่อนหนูก๋เคยเป็นแบบนี้นะคะคือมาๆหายแล้วมันก็มาจนล่าสุดเดือนมกราคมนี่ละค่ะหรือเพราะว่าหนูอ้วนอะค่ะเพราะตอนนี้หนูน้ำหนักตั้ง80กิโลอะค่ะแต่ว่ามันไม่มีอาการเจ็บหรืออะไรเลยนะคะ
สวัสดีค่ะ การที่ประจำเดือนไม่มานาน 4-5 เดือน หากไม่เคยมีเพศสัมพันธ์และไม่ได้ใช้ยาฮอร์โมนคุมกำเนิดใดๆ อาจเกิดได้จาก1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ นอกจากนี้ยังพบในกรณีที่น้ำหนักตัวเพิ่มขึ้นหรือลดลงเร็วเกินไปด้วย2. ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovary syndrome(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือมีไทรอยด์ฮอร์โมนต่ำก็ได้ ซึ่งจะไปมีผลกระทบต่อการหลั่งฮอร์โมนเพศของต่อมใต้สมอง4.เป็นเนื้องอกของต่อมใต้สมอง แต่จะมีอาการอื่นร่วมด้วย เช่น ปวดศีรษะ การมองเห็นผิดปกติ มีน้ำนมไหลจากเต้านม เป็นต้นหากประจำเดือนยังคงไม่มา แนะนำให้ไปพบแพทย์ค่ะ หากเกิดจากโรคอ้วน แพทย์อาจจ่ายยาปรับฮอร์โมนให้ทานเพื่อให้ประจำเดือนมาเป็นปกติ นอกจากนี้ควรพยายามค่อยๆ ลดน้ำหนักตัวลงด้วยค่ะ โดยเน้นการควบคุมปริมาณอาหารที่ทานและการออกกำลังกายค่ะ